ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அரசு ஊழியர்களின் பணி குறித்த விஷயங்களைக் கையாள்வதற்காக மத்திய நிர்வாக தீர்ப்பாயத்தின் தனி அமர்வை மத்திய அமைச்சர் டாக்டர் ஜிதேந்திர சிங் ஸ்ரீநகரில் திறந்து வைத்தார்
அரசு ஊழியர்களின் பணி குறித்த விஷயங்களைக் கையாள்வதற்காக மத்திய நிர்வாக தீர்ப்பாயத்தின் தனி அமர்வை மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் ஸ்ரீநகரில் இன்று திறந்து வைத்தார்.
ஜம்முவில் உள்ள மத்திய நிர்வாக தீர்ப்பாயத்தின் அமர்வு 08.06.2020 முதல் செயல்படத் தொடங்கிய நிலையில், ஸ்ரீநகர் அமர்வின் அதிகார வரம்பு குறித்த அறிவிப்பு 17.11.2021 அன்று வெளியிடப்பட்டது. இன்றைய வரலாற்றுச் சிறப்புமிக்க முடிவால், பணியாளர் மற்றும் பயிற்சி துறையின் மூன்று முக்கிய முகமைகளான மத்திய நிர்வாக தீர்ப்பாயம், மத்திய தகவல் ஆணையம் மற்றும் மத்திய கண்காணிப்பு ஆணையம் ஆகியவை ஜம்மு-காஷ்மீர் மற்றும் லடாக் யூனியன் பிரதேசங்களில் முழுமையாகச் செயல்படுகின்றன என்று அமைச்சர் கூறினார்.
இரண்டு காட் அமர்வுகள் உள்ள ஒரே மாநிலம்/யூனியன் பிரதேசம் ஜம்மு காஷ்மீர் என்று டாக்டர் ஜிதேந்திர சிங் கூறினார். பிரதமர் திரு நரேந்திர மோடி ஜம்மு-காஷ்மீருக்கு சிறப்பு முன்னுரிமை அளிப்பதால் புதிய யூனியன் பிரதேசம் தொடர்பான விஷயங்கள் மற்றும் சிக்கல்களில் அவர் மிகுந்த அக்கறை காட்டுகிறார் என்று அமைச்சர் கூறினார்.
திரு மோடி அரசு வெளிப்படைத்தன்மை மற்றும் "அனைவருக்கும் நீதி" என்பதில் உறுதியாக உள்ளது என்றும், கடந்த ஏழு ஆண்டுகளில் எடுக்கப்பட்ட மக்கள் சார்ந்த சீர்திருத்தங்கள் ஜம்மு காஷ்மீர் மற்றும் லடாக் மக்கள் உட்பட முழு நாட்டிற்கும் பயனளித்துள்ளன என்றும் டாக்டர் ஜிதேந்திர சிங் தெரிவித்தார்.
ஜம்மு & காஷ்மீர் மற்றும் லடாக் மக்களின் நலனுக்காக ஆகஸ்ட் 5, 2019 அன்று 370 மற்றும் 35A சட்டப் பிரிவுகள் நீக்கப்பட்டதில் இருந்து, ஜம்மு & காஷ்மீரில் 800-க்கும் மேற்பட்ட மத்திய சட்டங்கள் நடைமுறைப்படுத்தப்பட்டுள்ளன. இந்தியாவின் பிற பகுதிகளைச் சேர்ந்த மக்கள் அனுபவிக்கும் அதே உரிமைகளை இங்குள்ள மக்களும் இப்போது அனுபவிக்கிறார்கள் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774230
PIB Headquarters
மார்ச் 13-ஆம் தேதியன்று வேலூர், தர்மபுரி, கிருஷ்ணகிரியில் சிறப்பு பாஸ்போர்ட் முகாம்
பொது மக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், மார்ச் 13-ஆம் தேதி சனிக்கிழமை அன்று, வேலூர், தர்மபுரி மற்றும் கிருஷ்ணகிரியில் உள்ள அஞ்சலக பாஸ்போர்ட் சேவை மையத்தில், சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
13.03.2019 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு நாளை 10.04.2019 புதன்கிழமை பிற்பகல் 2.30 மணிக்கு தொடங்கும்.
வேலூர், தர்மபுரி மற்றும் கிருஷ்ணகிரியில் உள்ள அஞ்சலக பாஸ்போர்ட் சேவை மையங்கள்  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 135 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தில் மூலம் பதிவு செய்ய வேண்டும். ஏ.ஆர்.என்.  உருவாக்கி, இணையதளத்தின் வழியே உரிய கட்டணத்தைச் செலுத்தி, பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள், பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் அந்தந்த அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான விண்ணப்பங்கள் மட்டுமே ஏற்றுக் கொள்ளப்படும்.
முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
இளைஞர் நலன் மற்றும் விளையாட்டு அமைச்சகம்
தாயகம் திரும்பிய ஒலிம்பிக் வெற்றி வீராங்கனை பி வி சிந்துவுக்கு சிறப்பான வரவேற்பு அளிக்கப்பட்டது
டோக்கியோ 2020-ல் வெண்கலம் வென்று இரண்டு ஒலிம்பிக் பதக்கங்களை வென்ற முதல் இந்தியப் பெண்மணியாக உருவெடுத்த பின்னர் முதல் முறையாகத் தாயகம் திரும்பிய பேட்மிண்டன் வீராங்கனை பி வி சிந்துவுக்கு பாராட்டு நிகழ்ச்சி ஒன்றை மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் இன்று நடத்தினார்.
மத்திய நிதியமைச்சர் திருமதி நிர்மலா சீதாராமன், மத்திய கலாச்சாரம், சுற்றுலா மற்றும் வடகிழக்கு பகுதி வளர்ச்சித் துறை அமைச்சர் திரு ஜி கிஷன் ரெட்டி, மத்திய இளைஞர் நலன் மற்றும் விளையாட்டு இணையமைச்சர் திரு நிஷித் பிரமானிக், விளையாட்டுத் துறைச் செயலாளர் திரு ரவி மிட்டல் மற்றும் மூத்த அதிகாரிகள் இதில் கலந்து கொண்டனர்.
சிந்துவின் பெற்றோர் திருமதி பி விஜயா மற்றும் திரு பி வி ரமணா ஹைதராபாத்தில் இருந்து வந்து இந்நிகழ்ச்சியில் கலந்து கொண்டனர். நாடாளுமன்ற உறுப்பினர்களும் பங்கேற்றனர்.
நிகழ்ச்சியில் பேசிய திரு அனுராக் தாக்கூர், இந்தியாவின் சிறந்த ஒலிம்பிக் வீரர்களில் சிந்துவும் ஒருவர் என்றும் இந்தியாவின் அடையாளமாக விளங்கி, நாட்டுக்காக விளையாட விரும்பும் அனைவருக்கும் அவர் ஊக்கமளிக்கிறார் என்றும் கூறினார்.
டோக்கியோ ஒலிம்பிக்கிற்கு செல்வதற்கு முன்னர் பிரதமர் திரு நரேந்திர மோடியுடன் சிந்து உரையாடினார் என்றும், ஒலிம்பிக் வெற்றிக்கு பிறகு சிந்துவை முதலில் அழைத்த நபர் பிரதமர் தான் என்றும் அமைச்சர் கூறினார்.
திருமதி நிர்மலா சீதாராமன் பேசுகையில், சிந்து ஒரு மிகச்சிறந்த விளையாட்டு வீராங்கனை என்றும், அவர் மீண்டும் மீண்டும் அதை நிரூபித்து வருவதாகவும் கூறினார். இனி வரும் தலைமுறைகளுக்கு பெரிய ஊக்கமாக சிந்து திகழ்வார் என்று அவர் கூறினார்.
ஏற்புரை ஆற்றிய சிந்து, “இந்தியா முழுவதிலும் இருந்து பல கோடிக்கணக்கானோர் என்னை வாழ்த்தியதன் காரணமாகவே இந்த வெற்றி சாத்தியமாகி உள்ளது. எனது பெற்றோர், பயிற்சியாளர், ரசிகர்களுக்கு நான் நன்றி தெரிவிக்கிறேன்,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742018
------
(Visitor Counter : 186
வணிகம் மற்றும் தொழில்துறை அமைச்சகம்
பிரதமரின் விரைவு சக்தியின் முன்னுதாரணங்களை உலகம் பின்பற்றும் - திரு.ஃப்யூஷ் கோயல்
கொச்சியில் நடைபெற்ற தேசிய தொழில்துறை வழித்தட மேம்பாட்டுத் திட்டம் தொடர்பான முதலீட்டாளர்கள் மாநாட்டில் மத்திய வர்த்தகம் மற்றும் தொழில்துறை அமைச்சர் திரு.ஃப்யூஷ் கோயல் கலந்து கொண்டு பேசினார். அப்போது, தொழில்துறை உள்ளிட்ட பல்வேறு துறைகளில், பிரதமரின் விரைவு சக்தியின் முன்னுதாரணங்களை உலகம் விரைவில் பின்பற்றும் என்று தெரிவித்தார்.
முதலீட்டாளர்கள் அனைவரும், புதிய தொழில்களை தொடங்குவதற்கு கேரளாவின் இயற்கை வளங்களை பயன்படுத்திக் கொள்ள வேண்டும் என மத்திய அமைச்சர் வேண்டுகோள் விடுத்தார். வணிகம் எவ்வித தடையுமின்றி, எளிதாக நடைபெறுவதை மத்திய அரசு நோக்கமாக கொண்டுள்ளதாகவும், இதற்கான தொலைநோக்குப் பார்வையுடன் பிரதமர் தெளிவாக செயல்பட்டு வருவதாகவும் மத்திய அமைச்சர் ஃப்யூஷ் கோயல் தெரிவித்தார். மோடி அரசின் 8 ஆண்டுகள் நிறைவடையும் நிலையில், அரசின் நல்லாட்சி குறித்த பிரச்சாரத்தில் அரசு ஈடுபட்டுள்ளதாகவும் அவர் கூறினார்.
நிகழ்ச்சியில் உரையாற்றிய கேரள தொழில்துறை அமைச்சர் திரு.ராஜீவ், கேரளாவில் நடப்பு ஆண்டில் ஒரு லட்சம் தொழில்நிறுவனங்களை தொடங்குவதே அரசின் இலக்கு என்று தெரிவித்தார். அப்போது, பெங்களுரூ - கொச்சி இடையேயான வழித்தடத்தை திருவனந்தபுரம் வரை நீட்டிக்க வேண்டும் என மத்திய அமைச்சர் ஃப்யூஷ் கோயலிடம், கேரள தொழில்துறை அமைச்சர் ராஜீவ் கோரிக்கை விடுத்தார். தொழில் மற்றும் உள்நாட்டு வர்த்தக மேம்பாட்டுத்துறை இணைச்செயலர் ராஜேந்திர ரத்னு, கேரள அரசின் முதன்மைச் செயலர் அபிஷேக் சௌத்ரி உள்ளிட்டோர் நிகழ்ச்சியில் கலந்து கொண்டனர்.
பிரதமர் அலுவலகம்
பிரதமர் திரு.நரேந்திர மோடி, பங்களாதேஷ் பிரதமர் மேதகு ஷேக் ஹசினா இடையிலான மெய்நிகர் மாநாடு
பிரதமர் திரு.நரேந்திர மோடி, பங்களாதேஷ் நாட்டின் பிரதமர் மேதகு ஷேக் ஹசினா ஆகியோருக்கு இடையிலான மெய்நிகர் உச்சி மாநாடு இம்மாதம் 17-ந் தேதி அன்று  நடைபெற உள்ளது.
இருதரப்பு உறவுகள், குறிப்பாக கொவிட்டுக்கு பிந்தைய காலத்தில் ஒத்துழைப்பை வலுப்படுத்துவது தொடர்பான அனைத்து அம்சங்கள் குறித்தும் இரண்டு தலைவர்களும் உச்சி மாநாட்டில் விரிவாக விவாதிக்க உள்ளனர்.
இந்தியாவும், பங்களாதேஷும் உயர்மட்ட அளவிலான பேச்சுவார்த்தைகளை தொடர்ந்து நடத்தி வருகின்றன. 2019 அக்டோபரில், பிரதமர் ஷேக் ஹசினா அலுவலகப் பயணமாக இந்தியா வந்தார். 2020 மார்ச்சில் நடைபெற்ற வரலாற்றுச் சிறப்புமிக்க முஜிப் பார்ஷோ–வின் போது பிரதமர் திரு.நரேந்திர மோடி காணொலிக் காட்சி செய்தி ஒன்றை அனுப்பினார். கொவிட் பெருந்தொற்று காலத்தில் இரண்டு தலைவர்களும் தொடர்ந்து, தொடர்பில் இருந்தனர்.
(
ரசாயனம் மற்றும் உரங்கள் அமைச்சகம்
உரங்கள் மற்றும் கெமிக்கல்ஸ் திருவிதாங்கூர் லிமிடெட் கடலோர கப்பல் போக்குவரத்து மூலம் உரங்களைக் கொண்டு செல்கிறது
இரசாயனங்கள் மற்றும் உரங்கள் அமைச்சகத்தின் கீழ் உள்ள பொதுத்துறை நிறுவனமான உரங்கள் மற்றும் கெமிக்கல்ஸ் திருவிதாங்கூர் லிமிடெட் , நாட்டின் கிழக்கு மற்றும் மேற்கு கடற்கரைக்கு உரங்களைக் கொண்டு செல்வதற்கான புதிய போக்குவரத்து முறையாக கரையோர கப்பல் போக்குவரத்தைப் பயன்படுத்தத் தொடங்கியது.
உரங்கள் மற்றும் கெமிக்கல்ஸ் திருவிதாங்கூர் லிமிடெட் , வழங்கிய அறிக்கையின்படி, FACT நிறுவனத்தின் தலைவரும், இயக்குநருமான திரு கிஷோர் ருங்க்தா மற்றும் கொச்சின் துறைமுக அறக்கட்டளை தலைவரான டாக்டர் பீனா இருவரும் ஒருங்கிணைந்து FACT உதயகமண்டல் காம்ப்ளக்ஸ், எலூரில் நேற்று நடைபெற்ற விழாவில் 560 மெட்ரிக் அம்மோனியம் சல்பேட்டுடன் முதல் தொகுதி சரக்குக் கப்பலை கொடியசைத்துத் துவக்கி வைத்தனர்
மேற்கு வங்காளத்தில் உள்ள விவசாயிகளுக்கு விநியோகிப்பதற்காக மொத்தம் 20 கன்டெய்னர்கள் அம்மோனியம் சல்பேட் ஹால்டியா துறைமுகத்திற்கு அனுப்பப்படும் என்று கூறப்படுகிறது. 560 மெட்ரிக் டன் அம்மோனியம் சல்பேட்டுடன் கூடிய “எஸ்எஸ்எல் விசாகப்பட்டினம்” கப்பல் ஜூலை 30ஆம் தேதி கொச்சின் துறைமுகத்திலிருந்து பயணிக்கும் என்று எதிர்பார்க்கப்படுகிறது.
இந்த முயற்சியில் உரங்கள் மற்றும் கெமிக்கல்ஸ் திருவிதாங்கூர் லிமிடெட்  நிறுவனத்திற்கு, கொச்சின் துறைமுக அறக்கட்டளையின் ஆதரவு கிடைக்கிறது. கடலோரக் கப்பல் போக்குவரத்து வழியாக கொண்டு செல்லப்படும் உரங்கள், மேலும் தேவையான இலக்கை அடைய துறைமுகங்களில் இருந்து ரயில் வழியாக கொண்டு செல்லப்படும்.
கொச்சின் துறைமுக அறக்கட்டளையின் துணைத் தலைவர் திரு. ஏ கே மெஹெரா, போக்குவரத்து மேலாளர் விபின் ஆர் மேனோத், கொச்சின் துறைமுக அறக்கட்டளையின் ஆலோசகர் கவுதம் குப்தா மற்றும் உரங்கள் மற்றும் கெமிக்கல்ஸ் திருவிதாங்கூர் லிமிடெட்  நிறுவனத்தின் தலைமைப் பொது மேலாளர்  அனில் ராகவன் ஆகியோர் இந்நிகழ்ச்சியில் கலந்து கொண்டனர்.
நிகழ்ச்சியில் பேசிய போது, கோவிட் – 19 தொற்றுநோயின் காரணமாக மிகுந்த நெருக்கடிகளை எதிர்கொள்ளும் இந்தக் காலகட்டத்தில், கடல் பாதை வழியாக உரங்களை அனுப்புவது ரயில் மற்றும் சாலை வழியாக உரங்களை கொண்டு செல்வதற்கான அழுத்தத்தைப் பெருமளவில் குறைக்கும், கடலோர மாநிலங்களில் விவசாயிகளுக்கு வழங்கப்படும் வழக்கமான பொருள்கள் தங்கு தடையின்றி கிடைப்பதை உறுதி செய்ய கரையோரக் கப்பல் போக்குவரத்து பெரிதும் உதவும் என்றும் அவர்கள் தெரிவித்தனர்.
பிரதமர் அலுவலகம்
மகாராஷ்டிரா முதல்வர் தனது குடும்பத்தினருடன் பிரதமரை அவரது இல்லத்தில் சந்தித்தார்
மஹாராஷ்டிரா முதல்வர் ஏக்நாத் ஷிண்டே தனது குடும்பத்தினருடன் பிரதமர் திரு. நரேந்திர மோடியை புதுதில்லியில் உள்ள அவரது இல்லத்தில் சந்தித்தார்.
மேற்குறிப்பிட்ட சந்திப்பு குறித்து மகாராஷ்டிரா முதல்வரின் ட்வீட்டைப் பகிர்ந்து கொண்ட பிரதமர்;
"மகாராஷ்டிராவின் துடிப்பான மற்றும் கடின உழைப்பாளி முதல்வர் @mieknathshinde ஜி மற்றும் அவரது குடும்பத்தினரை சந்திப்பது மகிழ்ச்சி அளிக்கிறது. மகாராஷ்டிராவின் முன்னேற்றத்தை முன்னெடுப்பதில் அவரது ஆர்வமும் அவரது பணிவும் மிகவும் விரும்பத்தக்கவை.
நுகர்வோர் நலன், உணவு மற்றும் பொது விநியோகம் அமைச்சகம்
2.8 கோடி புலம்பெயர்ந்த தொழிலாளர்களில் சுமார் 95 சதவீதத்தினருக்கு இலவசமாக உணவு தானிய விநியோகம்
மத்திய அரசு, மாநிலங்கள் மற்றும் யூனியன் பிரதேசங்களின் மதிப்பீட்டின்படி, மொத்தம் 2.8 கோடி புலம்பெயர்ந்த தொழிலாளர்களில் 95 சதவீதத்தினருக்கு இலவசமாக உணவு தானியங்களை விநியோகித்துள்ளது. 2020 ஆகஸ்ட் 31-ந்தேதி வரை தற்சார்பு இந்தியா தொகுப்புத் திட்டத்தின் கீழ் சுமார் 2.65 லட்சம் மெட்ரிக் டன் உணவு தானியங்கள் மாநிலங்களுக்கும், யூனியன் பிரதேசங்களுக்கும் வழங்கப்பட்டுள்ளன. சுமார் 17 மாநிலங்கள் மற்றும் யூனியன் பிரதேசங்கள், தமக்கு அளிக்கப்பட்ட உணவு தானியங்களில் 80 சதவீதத்தை பயன்படுத்தி உள்ளன.
விரிவான தகவல்களுக்கு - https://pib.gov.in/PressReleasePage.aspx?PRID=1650442
----
(Visitor Counter : 166
பிரதமர் அலுவலகம்
ஐஎஸ்எஸ்எப் ஜூனியர் உலகக் கோப்பையில் சிறப்பாகச் செயல்பட்ட இந்திய துப்பாக்கி சுடும் வீரர்களுக்கு பிரதமர் வாழ்த்து
ஐஎஸ்எஸ்எப் ஜூனியர் உலகக் கோப்பை 2023 இல் இந்திய துப்பாக்கி சுடும் வீரர்களின் திறமைக்காக பிரதமர் திரு நரேந்திர மோடி வாழ்த்து தெரிவித்துள்ளார். இதில், 15 பதக்கங்களுடன், பதக்கப் பட்டியலில் இந்தியா முதலிடத்தில் உள்ளது.
டுவிட்டரில் பிரதமர் கூறியிருப்பதாவது:
"நமது துப்பாக்கி சுடும் வீரர்கள் தொடர்ந்து நம்மைப் பெருமைப்படுத்தியுள்ளனர்! ஐஎஸ்எஸ்எப் ஜூனியர் உலகக் கோப்பை 2023 இல் இந்தியா 15 பதக்கங்களுடன்,பதக்கப் பட்டியலில் முதலிடம் பிடித்துள்ளது. ஒவ்வொரு வெற்றியும் நமது இளம் விளையாட்டு வீரர்களின் ஆர்வம், அர்ப்பணிப்பு மற்றும் எழுச்சிக்கு ஒரு சான்றாகும். அவர்களுக்கு மனமார்ந்த வாழ்த்துக்கள்’’.
கலாசாரத்துறை அமைச்சகம்
கர்நாடக மாநிலம் ஹம்பியில் 3-வது ஜி-20 கலாச்சார பணிக்குழு கூட்டம் இன்று தொடங்கியது
கர்நாடக மாநிலம் ஹம்பியில் 3-வது ஜி-20 கலாச்சார குழு மாநாடு இன்று  தொடங்கியது. இது தொடர்பாக ஹம்பியில் இன்று செய்தியாளர்களிடம் பேசிய மத்திய கலாச்சார அமைச்சகத்தின் செயலாளர் திரு கோவிந்த் மோகன், இந்தியாவின் ஜி 20 தலைமைத்துவத்தின் கீழ் 3 வது கலாச்சார பணிக்குழு கூட்டம் ஜூலை 9 முதல் 12 வரை கர்நாடகாவின் ஹம்பியில் நடைபெறுவதாகக் கூறினார்.
இந்த கூட்டத்தில் ஜி 20 உறுப்பு நாடுகள், விருந்தினர் நாடுகள் மற்றும் பல சர்வதேச அமைப்புகளின் பிரதிநிதிகள் கலந்து கொள்வதாகவும் அவர் கூறினார். கஜுராஹோ மற்றும் புவனேஸ்வரில் முதல் இரண்டு கூட்டங்கள் நடைபெற்றதாக அவர் தெரிவித்தார்.
ஹம்பியில் நடைபெறும் மூன்றாவது கூட்டத்தில் ஜி 20 உறுப்பு நாடுகள், அழைப்பாளர் நாடுகள் மற்றும் ஏழு பலதரப்பு அமைப்புகளிலிருந்து சுமார் 50 பேர் பங்கேற்றுள்ளதாக அவர் குறிப்பிட்டார். நான்கு உலகளாவிய கருப்பொருள்களில் கருத்தரங்குகளுக்கு ஏற்பாடு செய்யப்பட்டுள்ளதாகவும் அவர் தெரிவித்தார்.
கலாச்சார சொத்துக்களின் பாதுகாப்பு மற்றும் மறுசீரமைப்பு; நிலையான எதிர்காலத்திற்காக வாழும் பாரம்பரியத்தைப் பயன்படுத்துதல்; ஆக்கபூர்வமான கலாச்சாரப் பொருளாதாரத்தை ஊக்குவித்தல்; மற்றும் கலாச்சார பாதுகாப்பிற்காக டிஜிட்டல் தொழில்நுட்பங்களைப் பயன்படுத்துதல் ஆகியவை இக்கூட்டத்தின் 4 முன்னுரிமை அம்சங்களாகும்.
வாரணாசியில் ஆகஸ்ட் மாதம் நடைபெறவுள்ள கலாச்சார அமைச்சர்கள் கூட்டம் தொடர்பான கூட்டறிக்கையை உருவாக்குவதில் கவனம் செலுத்தப்பட்டு வருவதாக திரு கோவிந்த் மோகன் கூறினார்.
நிதி அமைச்சகம்
முன்மாதிரி மாற்றத்திற்காக நகர்ப்புற வளர்ச்சியை செம்மைப்படுத்த உயர்நிலைக் குழுவை அமைக்க மத்திய நிதிநிலை அறிக்கை பரிந்துரை
முன்மாதிரி மாற்றத்திற்காக நகர்ப்புற வளர்ச்சியை செம்மைப்படுத்த உயர்நிலைக் குழுவை அமைக்க மத்திய நிதிநிலை அறிக்கை பரிந்துரை செய்துள்ளது. புகழ்பெற்ற நகர்ப்புற திட்டமிடுபவர்கள், நகர்ப்புற பொருளாதார வல்லுநர்கள் மற்றும் நிறுவனங்களை கொண்ட இந்த குழு நகர்ப்புறத் துறை கொள்கைகள், திறன் மேம்பாடு, திட்டமிடல், செயல்படுத்தல் மற்றும் நிர்வாகம் ஆகியவற்றில் பரிந்துரைகளை வழங்கும். இதனை மத்திய பட்ஜெட் 2022-23-ஐ நாடாளுமன்றத்தில் இன்று தாக்கல் செய்த மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் முன்மொழிந்தார்.
அவர் கூறுகையில், நகர்ப்புற திட்டமிடல் வணிக-வழக்க அணுகுமுறையுடன் தொடர முடியாது, ஏனெனில் இந்தியா சுதந்திரத்தின் நூற்றாண்டை அடையும் நேரத்தில், நமது மக்கள்தொகையில் பாதி பேர் நகர்ப்புறங்களில் வசிக்க வாய்ப்புள்ளது. இதற்குத் தயாராவதற்கு, திட்டமிட்ட நகர்ப்புற வளர்ச்சி மிகவும் முக்கியமானது என்று அவர் தெரிவித்தார்.
இந்தியாவின் நகரங்களை பெண்கள் மற்றும் இளைஞர்கள் உட்பட அனைவருக்கும் வாய்ப்புகள் அளிக்கக்கூடிய மற்றும் நிலையான வாழ்க்கை உள்ள மையங்களாக மாற்ற வேண்டும் என்று நிதி அமைச்சர் கூறினார்.
(
அறிவியல் மற்றும் தொழில்நுட்பத்துறை
கோவிட்-19 சவாலை முறியடிக்க கிருமி நீக்க நுழைவாயில் மற்றும் அகற்றப்படும் முகக்கவச உறைகளைப் போடும் தொட்டியை எஸ்.சி.டி.ஐ.எம்.எஸ்.டி. விஞ்ஞானிகள் உருவாக்கியுள்ளனர்
மத்திய அரசின் அறிவியல் தொழில்நுட்பத் துறையின் கீழ் செயல்படும் தன்னாட்சி நிறுவனமான, கேரள மாநிலம் திருவனந்தபுரத்தில் உள்ள ஸ்ரீசித்ரா திருநாள் மருத்துவ அறிவியல் மற்றும் தொழில்நுட்பக் கல்வி நிலைய  விஞ்ஞானிகள் கோவிட்-19 நோய்த் தொற்றுக்கு எதிரான நடவடிக்கைகளில் உதவக் கூடிய இரண்டு தொழில்நுட்பங்களை உருவாக்கியுள்ளனர்.
மக்கள் ஒவ்வொருவராக கிருமி நீக்கம் செய்துகொள்ளக் கூடிய சித்ரா கிருமிநீக்க நுழைவாயில் தொழில்நுட்பத்தை, இந்த அமைப்பின் மருத்துவ உபகரணங்கள் பிரிவைச் சேர்ந்த விஞ்ஞானிகள் ஜித்தின் கிருஷ்ணன், சுபாஷ் வி.வி. ஆகியோர் உருவாக்கியுள்ளனர். எளிதில் வெளியில் எடுத்துச் செல்லக் கூடியதாகவும் இது அமைந்துள்ளது. ஹைட்ரஜன் பர்-ஆக்சைடு படலத்தை உருவாக்குவதாகவும், புறஊதா கதிர் அடிப்படையிலான கிருமிநீக்க வசதி கொண்டதாகவும் இந்தக் கருவி இருக்கிறது.
பயன்படுத்தப்பட்ட முகக்கவச உறைகளை இட்டுவைக்கும் புறஊதா கதிர் ஒளி அடிப்படையிலான தொட்டியை சுபாஷ் வி.வி. உருவாக்கியுள்ளார். `புறஊதா கதிர் அடிப்படையில்' செயல்படக் கூடிய இந்த சாதனம், மருத்துவமனைகளில் சுகாதாரப் பணியாளர்களின் பயன்பாட்டுக்கு உகந்ததாக இருக்கும். பயன்படுத்திய முகக்கவச உறை, தலையை மூடியிருந்த உறைகள், முகத்தை மூடியிருந்த உறைகள் மற்றும் பிற மருத்துவக் கழிவுகளையும், கிருமிகளின் சங்கிலித் தொடர் பிணைப்பை உடைக்க வேண்டிய தேவையில் இருக்கும் பொருள்களையும் அகற்றுவதற்கு இந்த புறஊதா கதிர் அடிப்படையில் செயல்படும் குப்பைத் தொட்டி உதவியாக இருக்கும்.
கோவிட்-19 நோய்த் தொற்று பாதிப்பு சூழலில் முகக்கவச உறைகள், கட்டாய தேவையாகிவிட்டன. ஆனால் பயன்படுத்திய உறைகளை முறையாக அகற்றாவிட்டால், அது ஆபத்தை ஏற்படுத்தும் கழிவாக இருப்பதற்கு வாய்ப்புள்ளது.
``மக்களிடமிருந்தும், துணிகள், மேற்பரப்புகள், பயன்படுத்திய பாதுகாப்புக் கவச உறைகள் ஆகிவற்றிலிருந்தும் கிருமி நீக்கம் செய்வது, நோய்த் தொற்றுப் பரவல் சங்கிலித் தொடரைத் தகர்ப்பதில் முக்கியமான தேவையாக உள்ளது. ஹைட்ரஜன் பர்-ஆக்சைடு தெளிப்பு, புற ஊதாக் கதிர் வெளிச்சத்தைப் பொருத்தமான அளவில் பயன்படுத்துவது ஆகியவை இந்த நடவடிக்கையில் முக்கியமானவைகளாக உள்ளன. இங்கே விவாதிக்கப்பட்டவாறு இவை புதிய சிந்தனைகளுடன் பயன்படுத்தப் பட்டுள்ளன என்று'' அறிவியல் தொழில்நுட்பத் துறையின் செயலாளர் பேராசிரியர் அசுட்டோஷ் ஷர்மா கூறினார்.

(
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சுதந்திர போராட்ட வீரர்கள், மாலுமிகள் மற்றும் மீனவர்களுக்கு மரியாதை செலுத்த மீன்வளத்துறை அமைச்சகத்தின் ‘சாகர் பரிக்ரமா’ என்ற கடல் சுற்றுப் பயண நிகழ்ச்சி குஜராத்தில் தொடக்கம்
சுதந்திர போராட்ட வீரர்கள், மாலுமிகள் மற்றும் மீனவர்களுக்கு மரியாதை செலுத்துவதற்காக, மீன்வளத்துறை அமைச்சகம் சார்பில் மேற்கொள்ளப்படும் ‘சாகர் பரிக்ரமா’ என்ற கடல் சுற்றுப் பயண நிகழ்ச்சி குஜராத்தில் மார்ச் 5ம் தேதி தொடங்குகிறது.
இந்திய பெருங்கடல் பகுதி கடலோர மாநிலங்களின் பொருளாதாரம், பாதுகாப்பு மற்றும் வாழ்வாதாரத்துக்கு முக்கியமானதாக உள்ளது. நாட்டின் கடலோர பகுதி 8,118 கி.மீ தூரத்துக்கு உள்ளது. இதில் 9 கடல்சார் மாநிலங்கள், 4 யூனியன் பிரதேசங்கள் அடங்கியுள்ளது. இது லட்சக்கணக்கான மீனவர்களுக்கு வாழ்வாதாரத்தை அளிக்கிறது. கடலுக்கு நன்றி தெரிவிக்கும் விதமாகவும், விடுதலையின் அம்ரித் மகோத்ஸவத்தை முன்னிட்டு நமது சுதந்திர போராட்ட வீரர்கள், மாலுமிகள் மற்றும் மீனவர்களுக்கு மரியாதை செலுத்தும் விதமாகவும் கடல் சுற்றுப் பயண நிகழ்ச்சி நடத்த திட்டமிடப்பட்டுள்ளது. இதன் முதல் பயணம் குஜராத்திலிருந்து மார்ச் 5ம் தேதி தொடங்குகிறது. இந்த 2 நாள் நிகழ்ச்சியின் போது, கடலோர மாவட்டங்கள் மற்றும் யூனியன் பிரதேசங்களில் கடல் சுற்றுப் பயண நிகழ்ச்சி கொண்டாடப்படும். குஜராத், டையூ, மகாராஷ்டிரா, கோவா, கர்நாடகா, கேரளா, தமிழ்நாடு, ஆந்திர பிரதேசம், ஒடிசா, மேற்கு வங்கம், அந்தமான், நிகோபார் மற்றும் லட்சத்தீவுகளில் மீனவர்களின் பிரச்சினைகளை அறிய அவர்களுடன் கலந்துரையாடல் நிகழ்ச்சியும் நடத்தப்படும்.
முதல் கட்ட கடல் சுற்றுப் பயணம் குஜராத் மாண்டவியில் தொடங்கி போர்பந்தரில் மார்ச் 6ம் தேதி முடிவடையும். மாண்டவியில் உள்ள சியாமிஜி கிருஷ்ண வர்மா நினைவு அரங்கில் மீன்வளத்துறையுடன் இணைந்து மீனவ பிரதிநிதிகள் கடல் சுற்றுப் பயண நிகழ்ச்சியை கொண்டாடுவர். மத்திய மீன்வளத்துறை அமைச்சர் திரு. பர்சோத்தம் ரூபாலா உட்பட பலர் இந்நிகழ்ச்சியில் கலந்து கொள்வர்.
இந்நிகழ்ச்சியில் பிரதமரின் மத்ஸ்ய சம்பதா திட்ட சான்றிதழ்கள், ஒப்புதல்கள், மீனவர்களுக்கு கிசான் கடன் அட்டைகள் ஆகியவை வழங்கப்படும்.
இதே போன்ற நிகழ்ச்சிகள் இதர மாநிலங்கள் மற்றும் யூனியன் பிரதேசங்களில் அடுத்தடுத்த கட்டங்களில் நடத்தப்படும்..
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1802384
பிரதமர் அலுவலகம்
ஸ்பெயின் நாட்டுப் பிரதமருடன், பிரதமர் நரேந்திர மோடி தொலைபேசியில் பேச்சு
ஸ்பெயின் நாட்டு அரசின் அதிபர்  மேதகு பெட்ரோ சான்சேஸ் பெரெஸ்-கேஸ்டெஜானுடன் பிரதமர் திரு.நரேந்திர மோடி இன்று தொலைபேசியில் பேசினார். கோவிட்-19 தொற்று காரணமாக ஏற்பட்டுள்ள சர்வதேச சவால்கள் குறித்து இரு தலைவர்களும் ஆலோசனை நடத்தினர்.
ஸ்பெயினில் உயிரிழந்தவர்களுக்கு ஆழ்ந்த இரங்கலை பிரதமர் திரு.நரேந்திர மோடி தெரிவித்துக் கொண்டார். மேலும், கோவிட்-19 தொற்றால் பாதிக்கப்பட்டுள்ளவர்கள் விரைந்து குணமடைய வேண்டுவதாக அவர் தெரிவித்தார். ஸ்பெயின் மேற்கொண்டுவரும் அதிரடி முயற்சிகளுக்கு இந்தியா ஆதரவு தெரிவிப்பதாக ஸ்பெயின் தலைவரிடம் பிரதமர் உறுதியளித்தார். தன்னால் முடிந்த உதவிகளை செய்யத் தயாராக இருப்பதாகவும் நரேந்திர மோடி தெரிவித்தார்.
சர்வதேச அளவில் சுகாதாரத்துக்கு ஏற்பட்டுள்ள நெருக்கடியை எதிர்கொள்வதற்கு சர்வதேச ஒத்துழைப்பு தேவை என்பதை இரு தலைவர்களும் ஒப்புக்கொண்டனர். கோவிட்-19 தொற்றுக்குப் பிந்தைய காலத்தில், உலகுக்கு மனிதநேயத்தை அடிப்படையாகக் கொண்ட புதிய உலகமயமாக்கல் வழிமுறை தேவை என்ற பிரதமரின் கருத்தை ஏற்றுக்கொள்வதாக ஸ்பெயின் பிரதமர் கூறினார்.
நோய்த்தொற்று காரணமாக, தங்களது வீடுகளிலேயே முடங்கியுள்ள மக்களின் உளநலனையும், உடல்நலனையும் உறுதிப்படுத்துவதற்காக எளிதில் கிடைக்கும் யோகா மற்றும் பாரம்பரிய மூலிகை மருந்துகளைப் பயன்படுத்துவது என்று இரு தலைவர்களும் ஒப்புக் கொண்டனர்.
கோவிட்-19 தொற்று காரணமாக ஏற்பட்டுள்ள சூழல் மற்றும் அதிலிருந்து மீண்டு வருவதற்கான தேவைகள் தொடர்பாக இரு நாட்டுக் குழுவினரும் தொடர்ந்து தொடர்பில் இருப்பது என இரு தலைவர்களும் ஒப்புக் கொண்டனர்.
(
நிதி அமைச்சகம்
வருவாய் பற்றாக்குறை மானியமாக 14 மாநிலங்களுக்கு ரூ.7,183.42 கோடி விடுவிக்கப்பட்டுள்ளது
அதிகாரப் பகிர்வுக்கு பிந்தைய வருவாய் பற்றாக்குறை மானியத்தை 2-வது தவணையாக 14 மாநிலங்களுக்கு ரூ.7,183.42 கோடியை மத்திய நிதியமைச்சகத்தின் செலவினத்துறை வெள்ளியன்று விடுவித்தது. 15-வது நிதி ஆணைய பரிந்துரைகளின்படி, இந்த மானியம் விடுவிக்கப்பட்டது.
2022-23-ம் நிதியாண்டிற்கு ஆந்திரப்பிரதேசம், அசாம், இமாச்சலப்பிரதேசம் உள்ளிட்ட 14 மாநிலங்களுக்கு அதிகாரப்பகிர்வுக்கு பிந்தையை வருவாய் பற்றாக்குறை மானியமாக மொத்தம் ரூ.86,201 கோடி விடுவிக்க 15-வது நிதி ஆணையம் பரிந்துரைத்தது. இந்தத் தொகை சமமான 12 மாத தவணைகளில் விடுவிக்கப்படுகிறது. தற்போது விடுவிக்கப்பட்ட தொகையுடன் இதுவரை ரூ.14,366.84 கோடி விடுவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823254
------
(Visitor Counter : 138
குடியரசுத் தலைவர் செயலகம்
புத்தாண்டை முன்னிட்டு குடியரசுத் தலைவர் வாழ்த்துச் செய்தி
குடியரசுத் தலைவர் திருமதி திரௌபதி முர்மு, 2023 புத்தாண்டை முன்னிட்டு நாட்டு மக்களுக்கு தமது வாழ்த்துக்களைத் தெரிவித்துள்ளார்.
குடியரசுத் தலைவர் விடுத்துள்ள வாழ்த்துச் செய்தியில் கூறியிருப்பதாவது:
“புத்தாண்டு தினத்தில், நாட்டு மக்கள் அனைவருக்கும் மற்றும் வெளிநாடுகளில் உள்ள அனைத்து இந்தியர்களுக்கும் எனது மனமார்ந்த மற்றும் நல்வாழ்த்துகளைத் தெரிவித்துக் கொள்கிறேன்.
புத்தாண்டு விடியல், புதிய ஆற்றலுடன், புதிய மகிழ்ச்சியையும், இலக்குகளையும், உத்வேகங்களையும், நமது வாழ்வில் பெரிய சாதனைகளையும் கொண்டுவரட்டும். இந்தத் தருணத்தில், தேசத்தின் ஒற்றுமை, ஒருமைப்பாடு மற்றும் அனைவரையும் உள்ளடக்கிய வளர்ச்சிக்கு நம்மை அர்ப்பணித்துக் கொள்ள உறுதி ஏற்போம்.
2023-ம் ஆண்டில் நமது புகழ்பெற்ற தேசம் மற்றும் மக்களின் முன்னேற்றம் மற்றும் செழிப்புக்காக எனது வாழ்த்துகளைத் தெரிவித்துக் கொள்கிறேன்."
இவ்வாறு குடியரசுத் தலைவர் தமது வாழ்த்துச் செய்தியில் தெரிவித்துள்ளார்.
வணிகம் மற்றும் தொழில்துறை அமைச்சகம்
இந்தியாவின் ஏற்றுமதிகளுக்கு புத்துயிரூட்டும் அணுகுமுறை குறித்து திரு. சுரேஷ் பிரபு ஆய்வு செய்தார்
இந்தியாவின் ஏற்றுமதிகளுக்கு புத்துயிரூட்டும் அணுகுமுறைகள் குறித்து ஆய்வு செய்வதற்கென புதுதில்லியில் இன்று  நடைபெற்ற கூட்டத்திற்கு மத்திய வர்த்தக, தொழில் மற்றும் சிவில் விமானப் போக்குவரத்துத் துறை அமைச்சர் திரு சுரேஷ் பிரபு தலைமை தாங்கினார். தற்போதைய ஏற்றுமதிப் போக்குகள் குறித்து ஆராய்ந்த அமைச்சர், 2017-18-ல் மொத்த ஏற்றுமதி வளர்ச்சி 12.9 சதவீதமாக இருக்கும் என்று நம்பிக்கைத் தெரிவித்தார். ஆப்பிரிக்கா, மத்திய மற்றும் தென்அமெரிக்க நாடுகளில் புதிய ஏற்றுமதி சந்தைகள் குறித்தும் புதிய உற்பத்திப் பொருட்களை அறிமுகம் செய்வது குறித்தும் வர்த்தக நிகழ்ச்சிகளுக்கு ஏற்பாடு செய்ய இருப்பதாக அமைச்சர் தெரிவித்தார். இத்தகைய நடவடிக்கைகளால் ஏற்றுமதிகள் தொடர்ந்து வளர்ச்சியை பதிவு செய்து வருவதாக அவர் கூறினார்.
------
(Visitor Counter : 70
பிரதமர் அலுவலகம்
திரிபுராவின் 1.47 லட்சத்துக்கும் மேற்பட்ட பயனாளிகளுக்கு நவம்பர் 14-ந் தேதி பிஎம்ஏஒய்-ஜி-யின் முதல் தவணையை பிரதமர் விடுவிக்கிறார்
பிரதம மந்திரி கிராமப்புற வீட்டுவசதி திட்டத்தின் முதல் தவணையை திரிபுராவின் 1.47 லட்சத்துக்கும் மேற்பட்ட பயனாளிகளுக்கு 2021 நவம்பர் 14-ந் தேதி பகல் 1 மணியளவில் பிரதமர் திரு.நரேந்திர மோடி காணொலி மூலம் வழங்குகிறார். இந்த நிகழ்ச்சியில் பயனாளிகளின் வங்கிக் கணக்குகளில் ரூ.700 கோடிக்கும் அதிகமான தொகை நேரடியாக வரவு வைக்கப்படும்.
திரிபுராவின் தனித்துவமான புவி பருவ நிலையைக் கருத்தில் கொண்டு, பிரதமர் தலையீட்டின் பேரில் மாநிலத்தில் ஏராளமான பயனாளிகள் வசித்து வரும் பிரத்யேகமான ‘குச்சா’ வீடுகளை ‘பக்கா’ வீடுகளாக மாற்ற இந்த நிதியுதவி வழங்கப்படுகிறது.
இந்த நிகழ்ச்சியில் மத்திய ஊரக வளர்ச்சித்துறை அமைச்சர், திரிபுரா முதலமைச்சர் ஆகியோர் கலந்து கொள்கிறார்கள்.